Aalborg Håndbold vandt onsdag aften på hjemmebane over Mors-Thy.

Med en sejr på 25-21 hjemme har Aalborg Håndbold nu to sikre og vigtige point i hus. Allerede fra start satte Aalborg sig på kampen og lagde sig i teten med kampens to første scoringer. De var sat ind af Martin Larsen og Sebastian Barthold. Undervejs i første halvleg fik Mors-Thy dog spillet sig i front ved stillingen 7-8, det var den eneste føring, de havde i løbet af kampen, og halvlegen blev sluttet af med en føring til Aalborg på 15-12. Efter pausen fortsatte Aalborg de gode takter, og sejren blev fejret i selskab med 3436 tilskuere i Jutlander Bank Arena. Aalborg Håndbold retter nu fokus videre på lørdagens udfordring, hvor de skal spille mod Skanderborg.